Кайманови костенурки
Каймановите костенурки (Chelydridae) са разнородно семейство влечуги от разред Костенурки (Testudines). Съдържа два вида, всеки от които принадлежи към собствен род. Понякога към семейството се причислява и голямоглавата костенурка (Platysternon megacephalum), но обикновено този вид се отделя в собствено семейство.

Това са едри костенурки, с масивно тяло и сравнително голяма глава. Размерите на главата, както и на крайниците, не позволяват пълното им прибиране в черупката. Карапакса е сплеснат, почти правоъгълен по форма, с три ясно изразени кила (гребенести образувания). Пластронът е доста редуциран. И трите вида притежават дълги опашки, съизмерими с дължината на карапакса. Обитават сладководни водоеми.

Размери 
Това са едни от най-големите представители на разреда. Така например Алигаторовата костенурка Macrochelys temminckii е най-едрата сладководна костенурка, достигаща на дължина до 80 cm и тегло до 80 kg.

Разпространение 
Представителите на семейство Chelydrinae са обитатели на Северна Америка.

В Северна Америка, Азия и Европа са намерени фосилни останки на представители от семейството на каймановите костенурки, в много по-широк ареал от съвременния.

Местообитание 
И трите вида в семейството обитават сладки води, но различни биотопи. Каймановата костенурка (Chelydra serpentina) предпочита пресни или бракични води. Алигаторовата костенурка (Macrochelys temminckii) може да бъде открита както в чисти реки и езера, така и в блата.

Репродуктивни особености 
Всеки вид притежава собствено и характеристично репродуктивно поведение.

Начин на хранене 
Това са предимно хищници, въпреки че Chelydra serpentina може да се опише и като всеядна.

Класификация на семейството до родове 
Emarginachelys cretacea е описан по фосилни останки, открити в Монтана, САЩ и датирани като най-ранните известни за семейството – от късна креда. Друг вид описан от запазена фосилна находка е Protochelydra zangerli от Северна Дакота, САЩ датирана от Плеистоцен. Карапакса на Protochelydra е по-силно изпъкнал в сравнение с този на съвременния представител Chelydra, което може да се обясни с наличието на хищници, хранещи се с костенурки по това време. Друг род – Chelydropsis, съдържа само няколко известни представителя от Евразия, живели от Олигоцен до Плеистоцен.

Семейство Кайманови костенурки
 Род †Acherontemys
 Род †Chelydrops
 Род †Chelydropsis
 Род †Emarginachelys
 Род †Macrocephalochelys
 Род †Planiplastron
 Подсемейство Chelydrinae
 Род †Protochelydra
 Род Chelydra
 Род Macrochelys

Източници 

 
Фауна на Неарктика